Title: Informatívna správa Školského úradu o príprave školského roku 2007/2008
Author: Varnai
Last saved by: Ostrochovský Tomáš
Company: MSU

Materiál  na   rokovanie  pre  Mestské  zastupiteľstvo  v Žiline

Správa
o pripravenosti škôl a školských  zariadení v pôsobnosti Mesta Žilina v školskom  roku  2009/2010

Materiál obsahuje :

1.	Návrh na uznesenie
2.	Dôvodová správa
3.	Materiál – Správa o pripravenosti škôl a školských zariadení v pôsobnosti Mesta Žilina v školskom roku  2009/2010

Predkladá :

Ing. Viliam Mikuláš,
prednosta Mestského úradu v Žiline

Vypracoval :

Mgr. Ingrid Dolníková,
vedúca Odboru školstva a mládeže Mestského úradu v Žiline

V Žiline, dňa  01. 10. 2009

NÁVRH NA UZNESENIE   MESTSKÉHO ZASTUPITEĽSTVA   V  ŽILINE

Uznesenie č.____/2009

Mestské  zastupiteľstvo  v Žiline

1.	Schvaľuje

Správu o pripravenosti škôl a školských zariadení v pôsobnosti Mesta Žilina v školskom  roku  2009/2010

DÔVODOVÁ  SPRÁVA

k Správe o pripravenosti škôl a školských zariadení v pôsobnosti Mesta Žilina v školskom roku 2009/2010

Na základe plánu práce mestského zastupiteľstva predkladá odbor školstva a mládeže Správu o pripravenosti škôl a školských zariadení v pôsobnosti mesta Žilina v školskom roku 2009/2010.
	
Správa o pripravenosti škôl a školských zariadení v pôsobnosti 

Mesta Žilina v školskom roku 2009 /2010

	Rok 2008 sa pre školstvo stal štartovacím pre komplexnú reformu školstva. Prijatím nového školského zákona a zadefinovaním štátneho vzdelávacieho programu sa systém vzdelávania posunul kvalitatívne vyššie. Reforma sa však nedotýka len obsahu vzdelávania. Legislatívne zmeny a nadväzujúce vykonávacie predpisy upravujú aj všetky osobitosti súvisiace s riadením, financovaním škôl a školských zariadení a ďalším vzdelávaním pedagogických a odborných zamestnancov.
	Od školského roka 2009/2010 bude oblasť regionálneho školstva upravovať už päť zákonov. Zákon č. 245/2008 Z.z., tzv. školský zákon, bol za rok svojej existencie novelizovaný trikrát. Prvá novelizácia priniesla úpravu v oblasti súvisiacej so zavedením eura, druhá sa týkala geografických názvov v učebniciach a učebných textoch a posledná novelizácia prichádza do platnosti od 1. septembra 2009 a nadväzuje na prijatie zákona č. 184/2009 Z.z.  o odbornom vzdelávaní a príprave. Novelizáciou prešiel zákon č. 596/2003 Z.z. o štátnej správe v školstve a školskej samospráve a zákon č. 597/2003 Z.z. o financovaní základných škôl, stredných škôl  a školských zariadení s účinnosťou od 1. septembra 2009.  Schválený bol zákon č. 317/2009 Z.z. o pedagogických zamestnancoch a odborných zamestnancoch s účinnosťou od 1. novembra 2009. 
 Z uvedeného vyplýva, že školský rok 2009/2010 bude pomerne náročný. V dôsledku zmien prichádzajú na samosprávu miest a obcí nové povinnosti pri riadení a financovaní školstva.

Materské školy  
	
	Materská škola sa stala zo zákona školou prijatím školského zákona, ktorý vstúpil do platnosti 1. 9. 2008. Po prijatí školského zákona boli podrobnosti o predprimárnom vzdelávaní upravené vyhláškou č. 306/2008 Z.z. o materskej škole.  Po ročnej platnosti vyhlášky, boli zmenené a doplnené niektoré ustanovenia tohto vykonávacieho predpisu v znení vyhlášky č. 308/2009 Z.z. s účinnosťou od 1. septembra 2009. Zmeny sa týkajú najmä  postupu pri prijímaní dieťaťa, počtov detí, vnútornej organizácie, výletov a pedagogickej dokumentácie. Hlavným pedagogickým dokumentom je Štátny vzdelávací program ISCED 0 a školský vzdelávací program. Pedagogickým zamestnancom materských škôl vyplynula od 1. septembra 2009 zo zákona nová povinnosť  -  školský vzdelávací program ( ŠkVP ). V záujme nášho odboru bolo, aby sa pedagógom dostalo čo najviac informácií a metodických usmernení k tvorbe ŠkVP tak, aby všetky podstatné zmeny mohli implementovať do svojich školských vzdelávacích programov. 
V spolupráci s Metodicko-pedagogickým centrom Bratislava sme sa zapojili do projektu vzdelávania pedagogických zamestnancov a preškolením prešli všetci pedagógovia  MŠ v zriaďovateľskej pôsobnosti mesta Žilina. V novembri  2008 sa uskutočnilo vzdelávanie riaditeľov MŠ a v apríli 2009 vzdelávanie učiteľov MŠ. ŠkVP v našich materských školách sú prevažne zamerané na emocionálnu gramotnosť detí, environmentálnu výchovu, prvky ľudových tradícií, športovú prípravu, oboznamovanie s cudzím jazykom a uplatňovanie prvkov Lego Dacta v predprimárnom vzdelávaní.
V dňoch 23. – 24. apríla 2009 sa v Žiline konal 15. Celoslovenský snem tvorivosti učiteliek materských škôl pod záštitou ministra školstva Jána Mikolaja. Organizátorom bola Spoločnosť pre predškolskú výchovu  v spolupráci s Odborom školstva a mládeže v Žiline a Krajským školským úradom v Banskej Bystrici.  Materské školy pripravili tvorivé dielne a predstavili prácu našich učiteliek viac ako 450 účastníkom konferencie. Je potrebné konštatovať, že snem bol zo strany účastníkov vyhodnotený ako obsahovo najkvalitnejší v porovnaní s predchádzajúcimi ročníkmi. 
OŠaM v roku 2009 inicioval vznik metodických orgánov pre jednotlivé oblasti vzdelávania. Ich úlohou je príprava metodických odporúčaní, pomoc začínajúcim pedagógom a spracovanie didaktických materiálov. Pre materské školy vzniklo päť komisií, kde pracuje 17 skúsených pedagógov.
V roku 2009 boli materským školám Jarná, ZŠ s MŠ Závodie a ZŠ s MŠ Trnové schválené projekty na modernizáciu výchovno-vzdelávacieho procesu v celkovej výške 9 266,- €.
 
Kapacita materských škôl 

	 Súčasná platná legislatíva upravuje aj počet detí v triedach MŠ, ktorý sa znížil na 21 – 22 detí. Záujem o umiestnenie detí na predprimárne vzdelávanie prevyšoval kapacitné možnosti našich materských škôl. Z tohto dôvodu boli uprednostnené žiadosti rodičov, ktorých deti k 1. septembru dosiahli vek 3 rokov, majú trvalé bydlisko v meste Žilina a osamelých rodičov. 
Po zápisnom období sa kontrolou vyradili duplicitné žiadosti, čím sa počet neprijatých detí výrazne znížil. Napriek tomu sme registrovali  143 nevybavených žiadostí o prijatie dieťaťa do MŠ.  V priebehu roka sme riešili kapacitný problém vytvorením nových tried. V MŠ v Zástraní vznikla jedna trieda, kde v súčasnej dobe sú voľné ešte 4 miesta. Dôvodom je vzdialenosť prímestskej časti od centra a sídlisk mesta. Ďalšie kapacity sa vytvorili priradením alokovanej triedy k MŠ Limbová v budove  ZŠ Gaštanová. Najviac miest vzniklo presťahovaním Strediska služieb škole do administratívnych priestorov MŠ Lichardova z budovy bývalej MŠ na Varšavskej ulici, kde vznikli dve alokované triedy k materskej škole Trnavská. Počas letných prázdnin boli urobené stavebné úpravy pre priestory týchto tried tak, aby boli schválené RÚVZ a deti mohli nastúpiť 1. septembra 2009. V súčasnosti je otvorených 92 tried s celkovou kapacitou 1 923 miest.  Vzhľadom k tomu, že súčasný stav detí je  vyšší, musel OŠaM žiadať ŠSI o udelenie výnimky pre 157 detí. 
	Demografický vývoj má stúpajúcu tendenciu a  predpokladáme, že v budúcom roku budeme musieť otvoriť ďalšie triedy. Riešením je sprevádzkovanie tretej triedy budovy MŠ na Varšavskej ulici., ktorá sa uvoľní presťahovaním dielní Strediska služieb škole. S ďalšou triedou počítame v MŠ Lichardova, kde v budúcom roku končí doba nájmu súkromnému prevádzkovateľovi detských jaslí. Vzhľadom k tomu, že ešte budúci rok bude platiť prechodné obdobie na udelenie výnimky počtu detí v triede, môžeme predpokladať, že vzniknuté kapacity budú dostatočné na vyhovenie všetkých žiadostí o prijatie dieťaťa na predprimárne vzdelávanie.

Stav detí a zamestnancov v materských školách k 1. 9. 2009

	V školskom roku 2009/2010 nastúpilo do 20 materských škôl a 6 materských škôl pri základných školách v našej zriaďovateľskej pôsobnosti 2080 detí. Evidujeme 706 detí predškolského veku. Počet zamestnancov je 309. Z toho 192 pedagogických zamestnancov, 65 nepedagogických zamestnancov a 52 zamestnancov školského stravovania.  

Stav detí v materských školách k 15. 9. 2009

Materská škola | Počet detí | 5 ročné | do 3 rokov
MŠ,  Do Stošky 5, 01004 | 88 | 23 | 0
MŠ, K Vodojemu 4, 01003 | 43 | 12 | 0
MŠ, Rybné námestie 1, 01001 | 19 | 11 | 0
MŠ, Študentská 15/3, 01003 | 40 | 19 | 0
MŠ, Hričovská 1, 01001 | 24 | 6 | 0
MŠ, Zástranie 284, 01003 | 38 | 7 | 0
MŠ, Andreja Kmeťa 15, 01001 | 93 | 30 | 0
MŠ, Predmestská 27, 01001 | 46 | 18 | 0
MŠ, Stavbárska 4, 01001 | 65 | 19 | 0
MŠ, Puškinova 2165/3, 01001 | 95 | 32 | 0
MŠ, Čajakova 4, 01001 | 102 | 30 | 0
MŠ, Bajzova 9, 01001 | 70 | 26 | 0
MŠ, Jarná 2602/7, 01001 | 159 | 61 | 0
MŠ, Lichardova 20, 01001 | 143 | 33 | 0
MŠ, Nám. Janka Borodáča 6, 01008 | 87 | 32 | 0
MŠ, Nám. Janka Borodáča 7, 01008 | 97 | 43 | 0
MŠ, Gemerská 1772, 01008 | 96 | 36 | 0
MŠ, Trnavská 2830, 01008 | 141 | 46 | 0
MŠ, Limbová 26, 01007 | 184 | 48 | 0
MŠ, Petzvalova 8, 01015 | 134 | 62 | 0
| 1764 | 594 | 0
Materská škola pri základnej škole | Počet detí | 5 ročné | do 3 rokov
ZŚ s MŠ, Brodno 110, 01014 | 42 | 13 | 0
ZŠ s MŠ, Dolná Trnovská 36, 01001 | 59 | 29 | 0
ZŠ s MŠ Zádubnie 196, 01003 | 24 | 8 | 0
ZŠ s MŠ, Školská 49, 01004 | 70 | 22 | 0
ZŠ s MŠ, Ul. sv. Gorazda 1, 01008 | 74 | 26 | 0
ZŠ s MŠ, Na stanicu 27, 01009 | 47 | 14 | 0
| 316 | 112 | 0

Stav budov,  údržba a materiálové vybavenie materských škôl

	Odbor školstva v spolupráci s riaditeľmi škôl a školských zariadení každoročne pripravuje plán opráv, údržby a investičných prostriedkov, ktoré  sa premietnu do rozpočtu organizácie. Za prioritné považujeme vytváranie nových kapacít a havarijné stavy budov, ktoré riešime prednostne.  Vzhľadom k prognóze MF SR a zníženiu PDFO pre samosprávy z 3. 7. 2009 sa účelové dotácie a realizácia plánovaných investícií zastavili. V súčasnej dobe riešime len havarijné stavy, ktoré ohrozujú chod prevádzky.
Na stavebné úpravy spojené s vytváraním nových kapacít  v MŠ Trnavská ( triedy na Varšavskej ulici ), MŠ Limbová, MŠ Lichardova, bolo vyčlenených  74 035,- € a na materiálové vybavenie nových tried  15 610,- €. Na výmenu okien v MŠ Jarná, Bajzova, Stavbárska, Lichardova, Borodáča 6 a Petzvalova bolo vyčlenených 62 395,- €. Výmena okien na budovách je realizovaná postupne a financovaná je z účelových dotácií a vlastných príjmov rozpočtových organizácií. Na opravy striech na MŠ Čajakova a Predmestská  bolo vyčlenených z rozpočtu 14 823,-€. Spustením prevádzky plynovej kotolne v MŠ Strážov sa ukázalo, že je nutná výmena radiátorov v celkovej výške 6 630,- €. V nevyhovujúcom stave je aj oplotenie areálov materských škôl. V súčasnej dobe sa končí oprava oplotenia areálu MŠ Študentská ( Považský Chlmec), v celkovej výške 20 000,- €. Havarijný stav suterénu bol riešený v MŠ Andreja Kmeťa, kde bolo vyčlenených 13 562,- € na asanačné práce.   
	V tomto roku sme plánovali, že na viacerých budovách škôl bude výmena okien ukončená. Vzhľadom na finančnú krízu však musíme konštatovať, že sa nám to podarilo iba na dvoch budovách ( MŠ Bajzova a Stavbárska ). 
	Do budúceho roka vidíme ako nutnú investíciu do budovy MŠ v Trnovom. Statika budovy je narušená a v súčasnej dobe sa pripravuje statický posudok na riešenie daného stavu. Prioritou zostáva výmena okien, čím by sme chceli dosiahnuť zníženie energetickej náročnosti prevádzky materských škôl a pripravenosť budov na zateplenie a opravu fasád. 

Základné školy

	V školskom roku 2009/2010 vstupuje vzdelávanie základného školstva do novej etapy reformného procesu. K ročníkom, v ktorých sa už vyučuje podľa školských vzdelávacích  programov, pribudnú tento rok  druhý a šiesty ročník základných škôl. Školský zákon je však len jedným z piatich zákonov, ktoré v roku 2009 zasiahnu do právnych noriem v oblasti  školstva. Výrazné zmeny v legislatívnej oblasti prináša najmä zákon č. 317/2009 Z.z. o pedagogických zamestnancoch a odborných zamestnancoch, ktorý nadobúda účinnosť 1. novembra 2009. Predmetom zákona sú povinnosti, práva a predpoklady na výkon pedagogickej činnosti zamestnanca, získavanie kreditov za absolvované druhy kontinuálneho vzdelávania a výkon činnosti poskytovateľov  kontinuálneho vzdelávania. V záujme skvalitnenia riadiacej činnosti škôl a školských zariadení odbor školstva a mládeže  pripravuje výklad zákonov a vykonávacích predpisov pre vedúcich zamestnancov v spolupráci s KŠÚ, MPC a odborníkmi v oblasti školskej legislatívy. 
OŠaM v roku 2009 inicioval vznik metodických orgánov pre jednotlivé predmetové komisie. Ich úlohou je príprava metodických odporúčaní, odborných seminárov, pomoc začínajúcim pedagógom a spracovanie didaktických materiálov. Pre základné školy vzniklo 18 komisií, kde pracuje  95  pedagógov.
	Finančné prostriedky získali školy zapojením sa do projektov. V projekte Modernizácia výchovno-vzdelávacieho procesu boli úspešné ZŠ Námestie mladosti a ZŠ Limbová. Každá z nich získala 165 000,- € na materiálno-technické vybavenie a mzdové náklady. V projekte revitalizácia a informatizácia školských knižníc získali finančné prostriedky ZŠ s MŠ Zádubnie a ZŠ Martinská v celkovej výške 4 574,- €.

Stav žiakov a zamestnancov v základných školách k 15. 9. 2009

	V školskom roku 2009/2010 nastúpilo do základných škôl v zriaďovateľskej pôsobnosti mesta  6 005 žiakov. Do prvých ročníkov nastúpilo 576 žiakov, v nultom ročníku je 31 žiakov a deviaty ročník navštevuje 639 žiakov. Z celkového počtu žiakov  je  144  integrovaných  a 18 žiakov cudzej štátnej príslušnosti.  OŠaM eviduje 39 žiakov, ktorí v tomto školskom roku opakujú ročník. Zákonní zástupcovia detí podali 48 žiadostí  o odklad povinnej školskej dochádzky. Zo sociálne znevýhodneného prostredia evidujeme 153 žiakov. Do školského klubu detí je prihlásených 1839 žiakov základných škôl. 
 Počet žiakov aj v tomto školskom roku klesol. Budúci školský rok predpokladáme, že klesanie počtu žiakov sa zastaví, nakoľko zo škôl bude odchádzať 639 žiakov deviateho ročníka a  MŠ navštevuje 706 detí predškolského veku. Počet zamestnancov škôl je 742, z toho 409 pedagogických, 77 vychovávateľov ŠKD, 134 nepedagogických zamestnancov a 113 zamestnancov školského stravovania. 

Stav žiakov k 15. 9. 2009

Základné školy | tried | 0. | 1. | 2. | 3. | 4. | 5. | 6. | 7. | 8. | 9. | spolu
ZŠ s MŠ Brodno | 9 | 0 | 11 | 21 | 14 | 19 | 21 | 22 | 20 | 18 | 19 | 165
ZŠ s MŠ Zádubnie | 2 | 0 | 7 | 3 | 10 | 12 | 0 | 0 | 0 | 0 | 0 | 32
ZŠ Bánová | 9 | 0 | 19 | 12 | 12 | 16 | 9 | 15 | 19 | 15 | 15 | 132
ZŠ s MŠ Trnové | 9 | 0 | 25 | 16 | 11 | 26 | 13 | 23 | 20 | 17 | 24 | 175
ZŠ Gaštanová | 23 | 19 | 28 | 35 | 47 | 52 | 44 | 58 | 64 | 62 | 49 | 458
ZŠ Hollého | 10 | 0 | 17 | 14 | 15 | 24 | 19 | 17 | 21 | 21 | 21 | 169
ZŠ Jarná | 18 | 0 | 34 | 35 | 43 | 45 | 45 | 31 | 42 | 44 | 40 | 359
ZŠ Karpatská | 28 | 0 | 67 | 97 | 77 | 62 | 83 | 47 | 79 | 55 | 44 | 611
Špeciálna trieda | 1 | 0 | 0 | 0 | 8 | 0 | 0 | 0 | 0 | 0 | 0 | 8
ZŠ Lichardova | 22 | 0 | 38 | 55 | 50 | 58 | 47 | 40 | 51 | 68 | 63 | 463
Špeciálna trieda | 1 | 0 | 0 | 0 | 0 | 7 | 0 | 0 | 0 | 0 | 0 | 7
ZŠ Limbová | 26 | 0 | 59 | 42 | 54 | 48 | 63 | 71 | 57 | 81 | 73 | 548
ZŠ Martinská | 23 | 0 | 47 | 53 | 42 | 60 | 67 | 53 | 70 | 78 | 46 | 516
ZŠ s MŠ Bytčica | 4 | 0 | 17 | 13 | 11 | 17 | 0 | 0 | 0 | 0 | 0 | 58
ZŠ Mojšová Lúčka | 5 | 0 | 0 | 0 | 0 | 0 | 23 | 14 | 22 | 20 | 22 | 101
ZŠ Nám. Mladosti | 30 | 12 | 65 | 85 | 61 | 96 | 77 | 77 | 72 | 74 | 77 | 696
ZŠ Budatín | 13 | 0 | 22 | 26 | 22 | 35 | 40 | 32 | 40 | 25 | 15 | 257
ZŠ s MŠ Sv. Gorazda | 19 | 0 | 30 | 52 | 39 | 35 | 30 | 44 | 47 | 43 | 53 | 373
Špeciálna trieda | 12 | | 12 | 14 | 29 | 24 | 32 | 20 | 0 | 23 | 0 | 154
ZŠ Javorku | 17 | 0 | 31 | 20 | 20 | 31 | 36 | 37 | 40 | 37 | 37 | 289
ZŠ s MŠ Závodie | 19 | 0 | 47 | 42 | 51 | 47 | 46 | 39 | 56 | 65 | 41 | 434
Spolu : | 300 | 31 | 576 | 635 | 616 | 714 | 695 | 640 | 720 | 746 | 639 | 6 005

Stav budov,  údržba a materiálové vybavenie základných škôl

Normatívne financovanie základných škôl určuje výšku finančných prostriedkov na mzdy a osobné náklady a prevádzku škôl. Podobne ako v minulom roku, aj v roku 2009, náklady na mzdy prevyšujú normatív. Analýzou sa zistilo, že dôvodom je vysoká veková štruktúra pedagogických zamestnancov – až 17 % sa nachádza v platovej tarife nad 32 rokov praxe a 18 % nad 25 rokov pedagogickej praxe. V minulom roku, na základe vypracovaných podkladov pre dohodovacie konanie, vyčlenilo MŠ SR pre zriaďovateľa Mesto Žilina 466 374,- € na dofinancovanie osobných nákladov. V roku 2009, v dôsledku hospodárskej krízy, boli finančné prostriedky na dohodovacie konanie pozastavené a vyčleňovať sa budú až v poslednom štvrťroku tohto finančného roku. OŠaM odoslalo žiadosť na dofinancovanie mzdových nákladov v máji 2009. Z uvedených dôvodov neboli vyčlenené pre základné školy finančné prostriedky na účelové dotácie z prenesených kompetencií. Plán opráv a údržby sa presunul do posledného kvartálu, kedy bude zrejmé, v akej výške sa budú čerpať mzdové náklady a či budeme úspešní v dohodovacom konaní. Daný stav bol prerokovaný na riaditeľských poradách a postup bol schválený riaditeľmi škôl.  
Z kapitálových výdavkov bolo vyčlenených 10 196,- € na výmenu technického zariadenia v školských jedálňach. 
Z originálnych kompetencií na havarijné stavy bolo vyčlenených pre školské jedálne, školské kluby detí a materské školy pri základných školách 56 122,- €. 
Stav budov je v súčasnosti relatívne dobrý. Potešujúce je, že v ROP, opatrenie 1.1  – infraštruktúra vzdelávania, bolo schválených 5 projektov zameraných na rekonštrukciu a modernizáciu za účelom zníženia energetickej náročnosti prevádzok škôl. V budúcnosti sa chceme zamerať na rekonštrukciu kotolne v ZŠ s MŠ Trnové, výmenu okien,  generálne opravy striech a vykurovacích systémov. Samozrejme je potrebné  brať ohľad na modernizáciu učebných pomôcok, informačnej techniky a inventáru škôl. Z týchto dôvodov sa budeme snažiť získavať prostriedky na havarijné stavy z rozpočtu MŠ SR a prostredníctvom projektov.

Základné umelecké školy

	Základné umelecké školy získali štatút školy a tým sa vyčlenili zo školských zariadení, z čoho im vyplývajú nové legislatívne povinnosti dané vykonávacími predpismi zákona č. 245/2008 Z.z. V roku 2008 nadobudla účinnosť Vyhláška o základnej umeleckej škole č. 324/2008 a v roku 2009 boli schválené učebné osnovy základných umeleckých škôl. Upravujú sa aj počty hodín a žiakov v skupinovej forme umeleckého vzdelávania. V zriaďovateľskej pôsobnosti mesta sú tri ZUŠ. Poskytujú žiakom primárne a nižšie sekundárne umelecké vzdelanie, odborne pripravujú žiakov na štúdium v stredných a vysokých školách s umeleckým zameraním. Vzdelávanie poskytujú nielen žiakom do 15 rokov, ale aj stredoškolákom a občanom mesta.  

Stav žiakov a zamestnancov v základných umeleckých školách k 15. 9. 2009

	V školskom roku sa do základných umeleckých škôl prihlásilo 2326 žiakov. Z toho 1198 v individuálnej forme vzdelávania a 1128 v skupinovej forme vzdelávania. Počet zamestnancov ZUŠ je 115. Z toho je 95 pedagogických a 20 prevádzkových zamestnancov.

Stav žiakov k 15. 9. 2009 v základných umeleckých školách

| | Individuálna forma | Skupinová forma
| ZUŠ L. Árvaya | 787 | 212
| ZUŠ Gaštanová | 0 | 540
| ZUŠ F. Špániho | 411 | 376
| | 1198 | 1128

Stav budov,  údržba a materiálové vybavenie základných umeleckých škôl

	V roku 2009 boli v pláne údržby vyčlenené finančné prostriedky na zlepšenie technického stavu budov základných umeleckých škôl  Gaštanová a F. Špániho. 
V budove  ZUŠ Gaštanová sa počas letných prázdnin vymenili okná, podlahová krytina a vymaľovali triedy. Na výmenu okien bola vyčlenená účelová dotácia v celkovej výške 28 620,- €.  Ostatné práce, súvisiace s interiérovými úpravami, boli financované z vlastných príjmov a prevádzkových prostriedkov školy.  ZUŠ F. Špániho dostala účelovú dotáciu v celkovej výške 39 125,- €, ktorá bola  určená na výmenu okien. Na budove školy bola realizovaná oprava strechy, ktorú škola financovala z vlastných príjmov a prevádzkových prostriedkov školy. ZUŠ L. Árvaya čerpala kapitálové výdavky na zakúpenie nástrojov v celkovej výške 7 275,- € a počas prázdnin boli v budove vykonané interiérové úpravy učební a výmena okien koncertnej sály z vlastných príjmov a prevádzkových prostriedkov. V budúcnosti navrhujeme zateplenie a opravu fasády budov ZUŠ Gaštanová a F. Špániho, v budove ZUŠ L. Árvaya rekonštruovať podkrovné priestory,  asanovať priestory suterénu s možnosťou ich využitia pre umeleckú činnosť a oprava fasády južnej steny budovy.
	 
Centrá voľného času    

Centrá voľného času zasahujú taktiež legislatívne zmeny. Od 1. septembra vstúpila v platnosť Vyhláška MŠ SR 306/2009, ktorá sa zaoberá výchovno-vzdelávacou činnosťou CVČ.	 

Stav detí a zamestnancov v  k 15. 9. 2009

	V školskom roku sa do záujmových útvarov v centrách voľného času prihlásilo 6474 členov. Počet zamestnancov CVČ je 59 . Z toho je 44 pedagogických a 15 prevádzkových zamestnancov. V centrách voľného času pracujú aj pedagogickí pracovníci na dohodu o vykonaní práce, ktorí nemajú stálu pracovnú zmluvu. 

Stav členov centier voľného času k 15. 9. 2009

| | Počet členov
| CVČ Spektrum | 1992
| CVČ Pivovarská | 4482
| Spolu | 6474
Stav budov,  údržba a materiálové vybavenie centier voľného času

	Centrum voľného času Spektrum má sídlo v dvoch budovách. Historická budova na Hurbanovej ulici si vyžaduje komplexnú rekonštrukciu.  Poškodená je strecha budovy, v nevyhovujúcom stave je zábradlie schodiska, okná a  podlaha budovy. Každý rok sa investujú finančné prostriedky do nevyhnutných opráv, potrebných pre bezpečnosť a hygienu prevádzky. Stav budovy si však vyžaduje komplexnú rekonštrukciu, ktorú školský úrad so svojím finančným rozpočtom nie je schopný riešiť. Počas rekonštrukcie budovy nie je možné zabezpečiť prevádzku centra. Z týchto dôvodov bolo potrebné prijať riešenie tak, aby prevádzka nebola prerušená a našli sa vhodné školské priestory pre voľnočasovú činnosť centra. Riešením je prenájom bývalej školy v majetku Židovskej obce v Žiline, ktoré má sídlo v centre mesta a miestnosti vyhovujúce psychohygiene mimoškolského vzdelávania. V súčasnej dobe sa pripravuje projekt a zmluva o nájme. Predpokladaná zmena sídla CVČ Spektrum je k septembru 2010.  
Centrum voľného času poskytuje záujmové vzdelávanie na sídlisku Vlčince v priestoroch bývalej MŠ Zvolenská.  Finančné prostriedky boli mimo prevádzky vyčlenené na úpravu interiéru vo výške 4 810,- € a na havarijný stav strechy budovy na Zvolenskej ulici vo výške  6 640,- €.
Centrum voľného času, Pivovarská 1, sa počas letných prázdnin presťahovalo do priestorov vo vlastníctve mesta a v súčasnej dobe sídli v budove na Hornom Vale. Na stavebné úpravy interiéru centra bolo vynaložených 32 340,- € z prevádzkových a finančných prostriedkov a vlastných príjmov organizácie. Návratnosť prostriedkov vidíme už v priebehu budúceho roku, nakoľko centrum odpadne finančná  povinnosť z  nájomného vzťahu. 
Môžeme skonštatovať, že v školskom roku 2009/2010 sa intenzívnejšie prejavila spolupráca centier so základnými školami a záujmové aktivity sa preniesli bližšie k sídliskám. V Základnej škole Gaštanová sa v priestoroch jednej zo školských dielní vytvorili priestory pre šatne a hokejbalové ihrisko sa v tomto roku začalo naplno využívať. Osvedčila sa ja spolupráca so Základnou školou Námestie mladosti. Na opustených plochách sídliska Hájik pribudli 4 basketbalové koše. Pravidelnými aktivitami a organizovaním športových súťaží vytvára CVČ Žirafa podmienky na zmysluplné trávenie voľného času sídliskových detí.  

Školské stravovanie

Od 1.9. 2009 je v platnosti vyhláška MŠ SR č. 330/2009  o zariadení školského stravovania. Vykonávací predpis k školskému zákonu upravuje organizáciu a spôsob zabezpečovania školského stravovania. 
V školskom roku 2009/2010 plánuje OŠaM v Žiline zaviesť diétne stravovanie pre deti základných a materských škôl v zriaďovateľskej pôsobnosti mesta. Diétne jedlá sa budú pripravovať pre deti a žiakov, u ktorých podľa posúdenia ošetrujúceho lekára zdravotný stav vyžaduje osobitné stravovanie. Ide o diabetickú, bezlepkovú a šetriacu diétu. Receptúry pre diétne stravovanie vydalo MŠ SR a na tvorbe a príprave  receptúr spolupracovali odborní zamestnanci OŠaM a školskej jedálne pri ZŠ Martinská. V súčasnej dobe zisťujeme záujem o diétne stravovanie zo strany zákonných zástupcov detí a žiakov a hľadáme optimálny spôsob zabezpečenia odborných, organizačných a kapacitných podmienok. 
Pri ZŠ je v prevádzke 17 školských jedálni a 1 výdajná školská jedáleň pri ZŠ s MŠ Na stanicu 27, pri MŠ 16 školských jedálni a 4 výdajné školské jedálne. V školských jedálňach sa okrem detí stravujú i zamestnanci, bývalí zamestnanci a cudzí stravníci.
Prevádzky školského stravovania realizujú program v zmysle Nariadenia vlády SR č. 342/2009 Z.z., o poskytovaní pomoci na podporu spotreby mlieka a mliečnych výrobkov. V školskom roku 2009/2010 sa vytvárajú podmienky na plnenie  NV SR č. 341/2009 Z.z. na podporu spotreby ovocia a zeleniny v školách. 
Vedúci zamestnanci ŠJ sa zapojili aj do výzvy MŠ SR – Elektronizácia a revitalizácia zariadení školského stravovania a podporu projektov získali ŠJ pri ZŠ Lichardova a ŠJ pri ZŠ Karpatská v celkovej výške 14 000,- €. 

Výberové konania

V mesiacoch február, máj, jún, júl prebiehali výberové konania na funkcie riaditeľov škôl a školských zariadení, kde končilo funkčné obdobie riaditeľov resp. odchádzali do dôchodku. Odbor školstva a mládeže v snahe zabezpečiť plynulý priebeh výberových konaní pripravil metodické materiály pre predsedov a členov rád škôl a školských zariadení, zorganizoval spoločné stretnutia a individuálne konzultácie s predsedami rád. Odborní referenti  OŠaM sa zúčastnili všetkých výberových konaní ako pozorovatelia a poradcovia, a tým dohliadali na ich priebeh a dodržiavanie platnej legislatívy. V roku 2009 sa uskutočnilo v materských školách 11, základných školách 10, ZUŠ 3 a CVČ 1 výberové konanie na funkciu riaditeľa školy a školského zariadenia.

Škola | riaditeľ | menovaný od
MŠ,  Do Stošky 5, | Anna Randová | 1.7.2009
MŠ, Študentská 15/3, | Marcela Čametejová | 1.7.2009
MŠ, Hričovská 1, | Katarína Kočvárová | 1.7.2009
MŠ, Andreja Kmeťa 15, | Alena Pazderníková | 1.7.2009
MŠ, Predmestská 27, | Ľudmila Liptáková | 1.7.2009
MŠ, Čajakova 4 | PhDr. Katarína Šusteková | 1.7.2009
MŠ, Lichardova 20, | PhDr. Renáta Migátová | 1.9.2009
MŠ, Nám. Janka Borodáča 6, | Mgr. Drahomíra Filipová | 1.2.2009
MŠ, Gemerská 1772, | Jana Krajčušková | 1.7.2009
MŠ, Trnavská 2830, | Iva Blašková | 1.7.2009
MŠ, Petzvalova 8, | Silvia Faturová | 1.7.2009

Škola | riaditeľ | menovaný od
ZŠ s MŠ Zádubnie | Mgr. Anna Feilerová | 1.2.2009
ZŠ Gaštanová | Mgr. Karol Veselský | 1.7.2009
ZŠ Hollého | Mgr. Miroslav Chupáň | 1.7.2009
ZŠ Jarná | Mgr. Ján Kotman | 1.8.2009
ZŠ Karpatská | Mgr. Emília Wiesengangerová | 1.7.2009
ZŠ Lichardova | Mgr. Roman Horniaček, PhD | 1.7.2009
ZŠ Limbová | PaedDr. Štefan Švec | 1.7.2009
ZŠ s MŠ Bytčica | Mgr. Ivona Mešková | 1.7.2009
ZŠ Nám. Mladosti | PaedDr. Janka Halečková | 1.7.2009
ZŠ Javorku | RNDr. Jana Čellárová | 1.7.2009

Škola | riaditeľ | menovaný od
ZUŠ L. Árvaya | Jozef Šalaga | 1.7.2009
ZUŠ Gaštanová | Mgr. Daniela Štefanatná | 1.7.2009
ZUŠ F. Špániho | Mgr. Štefan Bohunický | 1.7.2009
CVČ Pivovarská | PaedDr. Ľudmila Chodelková | 1.8.2009

Záver

Školský rok 2009/2010 je druhým rokom náročnej premeny škôl a školských zariadení v zmysle štátnych vzdelávacích a výchovných programov. Školy sa pomaly začínajú diferencovať v rámci vlastných školských vzdelávacích programov. V tomto roku už svoje výchovné programy vypracovali i školské kluby detí, materské školy a školské zariadenia. Zohľadnili v nich špecifické regionálne,  miestne podmienky a potreby.
	Údaje o počte žiakov a počte zamestnancov v školách a školských zariadeniach v zriaďovateľskej pôsobnosti mesta Žilina vychádzajú zo štatistických údajov EDUZBERU pre finančný rok 2010. Údaje sú aktuálne k 15. 9. 2009.